[{"text_idx": "#000007", "text": "Police hunt for violent criminal released \u2018in error\u2019 from jail"}, {"text_idx": "#000011", "text": "MAE cynilwyr undebau credyd Cymru sydd wedi bod yn rhoi pres o\u2019r neilltu ers mis Ionawr wedi cynilo \u00a3515 y pen, ar gyfartaledd. Roedd dros 2,000 o bobl yn cynilo mewn cyfrifon Nadolig gydag undebau credyd yng Nghymru."}, {"text_idx": "#000012", "text": "Mae Llywodraeth Cymru\u2019n cymryd camau i helpu pobl i reoli eu harian a chynllunio ar gyfer y dyfodol, yn enwedig o gofio\u2019r sefyllfa economaidd bresennol a\u2019r toriadau i\u2019r system les. Mae undebau credyd, nad ydynt wedi\u2019u sefydlu i wneud elw, yn chwarae rhan bwysig iawn yn hyn o beth."}, {"text_idx": "#000013", "text": "Mae Gweinidogion Cymru yn bryderus hefyd bod cwmniau benthyciadau diwrnod cyflog ar gynnydd a\u2019i bod mor hawdd cael arian ganddynt am log uchel."}, {"text_idx": "#000014", "text": "Mae Llywodraeth Cymru\u2019n awyddus i gynyddu nifer yr Undebau Credyd i 6% o\u2019r boblogaeth erbyn 2020. Yn gynharach eleni, rhoddodd Gweindogion Cymru \u00a31.9 miliwn o gyllid newydd i\u2019r undebau credyd er mwyn eu hepu i ddatblygu eu gwasanaethau ac annog rhagor o bobl i\u2019w defnyddio."}, {"text_idx": "#000016", "text": "\u201cDengys y ffigurau hyn fod yr undebau credyd wedi pasio carreg filltir bwysig wrth inni ddynesu at gyfnod prysur y Nadolig \u2013 mae pobl wedi cynilo dros \u00a31filiwn ar gyfer yr W\u0302yl. Mae mwy a mwy o bobl yn troi at eu hundeb credyd leol fel ffordd o gynilo ac rydym yn awyddus i helpu\u2019r sector hwn i dyfu mwy byth fel bod pobl Cymru\u2019n cael yr opsiwn o gynilo a benthyg arian ar gyfradd log decach."}, {"text_idx": "#000017", "text": "\u201cBydd yr arian a gynilwch yn cael ei fenthyca i bobl eraill, y bydd gennych gysylltiad a\u0302 nhw. Os byddwch chithau\u2019n benthyg arian, bydd y llog a dalwch yn mynd i\u2019r bobl sy\u2019n cynilo, ac nid i gyfranddeiliaid. Bydd yr arian yn aros yng Nghymru ac yn helpu eich cyd-Gymry."}, {"text_idx": "#000018", "text": "\u201cMae llawer o bobl yn wynebu cynni ar hyn o bryd, ac mae\u2019r benthyciadau diwrnod cyflog ar gynnydd. Rydym yn gweithio i helpu pobl i reoli eu harian yn well, yn y gobaith na fyddant byth yn gorfod troi at y fath gwmni\u0308au. Er nad undebau credyd yw\u2019r unig ateb i orchfygu\u2019r benthyciadau diwrnod cyflog, maen nhw\u2019n hollbwysig i\u2019r o ran cynnig credyd rhad a chyngor ar reoli arian.\u201d"}, {"text_idx": "#000019", "text": "Y cyfradd log fisol gan Undeb Credyd ar hyn o bryd yw 2%, sef Cyfradd Ganrannol Flynyddol (APR) o 26.8%, ac yn aml codir llai o log na hynny. Ar y llaw arall, mae\u2019r cwmniau benthyciadau diwrnod cyflog yn codi APR o dros 1000%."}, {"text_idx": "#000021", "text": "Ogi yn dod a\u0302 rhaglen STEM ryngweithiol i ysgolion y de"}]